**ANEXA**

**NORME**

**de aplicare a Ordonanţei de urgenţă a Guvernului nr. 50/2018 privind implementarea Programului guvernamental "INVESTEŞTE ÎN TINE"**

**CAPITOLUL I**

**Dispoziţii generale**

**ART. 1**

**(1)** Prezentele norme au fost elaborate în conformitate cu prevederile Ordonanţei de urgenţă a Guvernului nr. 50/2018 privind implementarea Programului guvernamental "INVESTEŞTE ÎN TINE" şi reglementează:

a) modul de acordare a facilităţilor aferente creditelor destinate tinerilor cu vârsta cuprinsă între 16 ani şi până la 26 de ani şi care sunt cuprinşi în sistemul de învăţământ sau care efectuează cursuri de specializare, autorizate de către Ministerul Educaţiei Naţionale, şi după caz, de către Ministerul Muncii şi Justiţiei Sociale, precum şi persoanelor cu vârsta cuprinsă între 26 şi 55 de ani, dacă acestea sunt cuprinse în sistemul de învăţământ sau efectuează cursuri de reconversie şi/sau specializare profesionalăautorizate de către Ministerul Educaţiei Naţionale, şi după caz, de către Ministerul Muncii şi Justiţiei Sociale;

b) plafonul anual al garanţiilor de stat, modalitatea şi condiţiile de acordare şi recuperare a garanţiilor de stat;

c) condiţiile de eligibilitate ale băncilor şi ale persoanelor fizice beneficiare ale creditului;

d) regulile de acordare și de gestionare a garanţiilor de stat emise în numele şi în contul statului de către Fondul Naţional de Garantare a Creditelor pentru Întreprinderile Mici şi Mijlocii - S.A. - IFN și de către Fondul Român de Contragarantare, denumite în continuare F.N.G.C.I.M.M.,respectiv F.R.C. sau Fonduri de garantare.

**(2)**Programul are următoarele caracteristici:

a) caracter naţional, determinat de aplicabilitatea acestuia pe întregul teritoriu al ţării;

b) caracter social, reprezentat de intervenţia statului în procesul de subvenționare a dobânzilor și a altor cheltuieli adiacente creditului, precum și în procesul de garantare a creditelor contractate de persoanele fizice pentru acoperirea nevoilor beneficiarilor şi familiilor acestora privind educaţia, sănătatea, cultura, sportul şi de habitat.

**ART. 2**

* Ministerul Finanţelor Publice, denumit în continuare M.F.P, mandatează F.N.G.C.I.M.M. și F.R.C., prin semnarea convenţiei prevăzute la art.1 alin.(6) din Ordonanţa de urgenţă a Guvernului nr. 50/2018,denumită convenţia privind implementarea Programului, în vederea emiterii de garanţii în numele şi contul statului, în favoarea băncilor care acordă credite persoanelor fizice în cadrul Programului. Convenţia cuprinde, fără a se limita la acestea,clauze privind:

 a) mecanismul de punere în aplicare a condiţiilor Programului;

 b) evidenţa portofoliului de garanţii pe categorii de garanţii individuale;

 c) raportarea periodică a portofoliului de garanţii pe categorii de garanţii individuale;

 d) condiţiile de plată a garanţiilor de stat;

 e) termenul şi modalitatea de plată al contravalorii garanţiilor de stat pentru care finanţatorul a formulat cerere de plata;

 f) răspunderea contractuală;

 g) clauze de încetare a convenţiei;

 h) modalitatea de soluţionare a eventualelor litigii.

* Sursa de plată a dobânzilor aferente creditelor acordate, a cheltuielilor cu comisioanele de analiză percepute de catre finantatori, precum şi a cheltuielilor cu comisioanele de gestiune a garanţiilor de stat percepute de catre F.N.G.C.I.M.M. și F.R.C. este bugetul de stat, prin bugetul Comisiei Naţionale de Strategie şi Prognoză, denumită în continuare C.N.S.P.
* Costul total al creditelor acordate în cadrul Programului, care este suportat de bugetul de stat, se compune din:

a) rata dobânzii ROBOR la 3 luni plus o marjă de maximum 2 % pe an; marja include toate costurile legate de acordarea si derularea creditului în toate etapele finanţării;

b) comisionul de analiză perceput de catre finanțatori,de maximum 0,1% aplicat la valoarea finanțării;

c) comisionulde gestiune a garanţiilor de stat perceput de catre F.N.G.C.I.M.M. și F.R.C.. Nivelul comisionuluide gestiune se negociaza anual intre M.F.P, C.N.S.P si fondurile de garantare şi se stabileşte prin ordin comun al ministrului finanţelor publice şi alpreședintelui C.N.S.P.

* Pentru creditele acordate în cadrul Programului nu se percepe comision de rambursare anticipata, iar contractul de credit nu poate conţine clauze care să permită modificarea unilaterală a acestuia de către finanțatori.
* Finanţatorii sunt obligaţi să respecte costurile de finanţare prevăzute la alin. (3) pe întreaga durată de derulare a contractelor de finanţare încheiate în condiţiile Programului.
* M.F.P. și C.N.S.P., în parteneriat cu F.N.G.C.I.M.M., F.R.C. şi finanțatorii participanţi în Program implementează măsurile reglementate de prezentele norme metodologice. Acordarea şi derularea garanţiilor de stat se realizează pe baza unei convenţii de garantare încheiate între F.N.G.C.I.M.M./F.R.C. şi finanțatorii participanți în Program. Modelul convenţiei de garantare se aprobă prin ordin al ministrului finanţelor publice, cu avizul C.N.S.P si va include prevederi/condiții de eligibilitate pentru beneficiaricare să asigure incadrarea intr-o rata de executare a garanției de stat de maximum 3% pe finanțator. Finantatorii, in baza normelor de creditare proprii, au obligația evaluării bonitatii beneficiarilor,astfel încât rata de executare a garanțiilor de stat să nu depășească nivelul de 3% pe finanțator. In situația în care rata de executare a garanțiilor de stat la un finanțator atinge nivelul de 3%, fondurile de garantare încetează acordarea garanțiilor de stat pentru acel finanțator.
* Plata dobânzii şi a comisioanelor analiza și de gestiune se realizează în baza unor convenţii cadru de plată încheiate între C.N.S.P. cu fiecare finanţator, precum și cu fondurile de garantare. Modelul convenţiilor se aprobă prin ordin al preşedintelui C.N.S.P. şi se publică pe site-ul oficial al acesteia.

**CAPITOLUL II**

**Bugetul Programului și alocarea plafoanelor de garantare**

**ART. 3**

Bugetul Programului

* În aplicarea prevederilor art. 1 alin. (3) din Ordonanţa de urgenţă a Guvernului nr. 50/2018, bugetul total al subvenţiilor pentru anul 2018 este de 5.000 mii lei. Subvenţiile se acordă anual, în limita sumelor aprobate cu această destinaţie în bugetul C.N.S.P..
* Pentru anul 2018, plafonul total al garanţiilor de stat care pot fi emise potrivit art. 1 alin. (2), art. 2 alin (1)și art. 3alin (2) – (3) din Ordonanţa de urgenţă a Guvernului nr. 50/2018 este de 600 000 mii lei.

**ART. 4**

Alocarea plafoanelor de garantare între fondurile de garantare

* Pentru anul 2018, plafonul garanţiilor de stat care pot fi emise se alocă, de către M.F.P., în mod egal, în favoarea F.N.G.C.I.M.M. și F.R.C.
* Pentru anii următori de garantare, plafoanele anuale ale garanţiilor de stat, se alocă F.N.G.C.I.M.M. și F.R.C. de către M.F.P., în funcție de solicitările acestora si de gradul de utilizare a plafoanelor alocate în anul precedent sau de la începutul anului în cazul alocării de plafoane suplimentare şi/sau în cazul alocării rezervei nealocate la începutul anului, cu încadrarea în limita plafonului anual aprobat.
* M.F.P.evaluează anual modul de utilizare de către fondurile de garantare a plafoanelor alocate şi efectuează realocări între fondurile de garantare în funcţie de ponderea garanţiilor de stat acordate de la începutul anului în totalul garanţiilor de stat acordate în cadrul Programuluiși în funcție de modul de respectare a mandatului acordat fondurilor de garantare.

**ART. 5**

Alocarea plafoanelor de garantare finanțatorilor participanți în Program

* Pentru anul 2018, plafonul anual al garanţiilor de stat care pot fi emise în cadrul Programului prevăzut laart. 3 alin. (2), se alocă la solicitarea finanţatorilor participanţi în Program, de către F.N.G.C.I.M.M. și F.R.C., cu acordul M.F.P.
* În cazul în care valoarea totală a garanţiilor de stat comunicată de finanţatori depăşeşte plafonul anual al garanţiilor de stat care pot fi emise în cadrul Programului, alocat F.N.G.C.I.M.M., respectiv F.R.C., de către M.F.P. pentru anul 2018, aceste instituţii sunt autorizate, cu acordul prealabil al M.F.P., să efectueze alocări pro-rata finanţatorilor în cadrul plafonului distribuit de M.F.P..
* Pentru anii următori de garantare, plafoanele anuale ale garanţiilor de stat, se alocă la solicitarea finanţatorilor participanţi în Program, de către F.N.G.C.I.M.M. și F.R.C., cu acordul M.F.P., în funcţie de ponderea garanţiilor de stat acordate de fiecare dintre fondurile de garantare în favoarea fiecărui finanţator în totalul garanţiilor de stat acordate în cadrul Programului în anul precedent sau de la începutul anului în cazul alocării de plafoane suplimentare și/sau în cazul alocării rezervei nealocate la începutul anului.
* Pentru anii următori de garantare, finanţatorii vor transmite F.N.G.C.I.M.M. şi/sau F.R.C., precum şi M.F.P., valoarea estimată a garanțiilor de stat care urmează să fie emise în anul respectiv în cadrul Programului,în termen de 7 zile calendaristice de la data intrării în vigoare a hotărârii Guvernului prin care se alocă plafonul anual de garantare.
* F.N.G.C.I.M.M. și F.R.C. sunt autorizate să evalueze cel puţin trimestrial modul de utilizare de către finanţatori a plafonului alocat şi să efectueze realocări între finanţatori în funcţie de gradul de utilizare a plafoanelor alocate, cu acordul M.F.P.

**CAPITOLUL III**

**Definiţii**

 **ART. 6**

 În sensul prezentelor norme, termenii şi expresiile de mai jos au următoarele semnificaţii:

* beneficiar - persoana fizică cu cetăţenie română, cu domiciliul în România, care îndeplineşte criteriile de eligibilitate prevăzute de prezentele norme, precum şi denormele de creditare ale finanţatorului, care solicită şi primeşte finanţare din partea acestuia, garantată in proporție de 80% de fondurile de garantare, în numele şi în contul statului român, în cadrul Programului;
* codebitor – persoana fizică cu cetăţenie română, cu domiciliul în România, care se încadrează în normele de creditare ale finanţatorului si care isi asuma obligatiile aferente contractului de credit si de garantare alaturi de beneficiarul eligibil; in cazul beneficiarului minor, reprezentantul legal poate avea calitatea de codebitor, singur sau impreună cu alți codebitori, după caz;
* comision de analiza - comision perceput de finantator pentru analiza si aprobarea finantarii acordate, perceput o singura data la acordarea creditului, suportat de la bugetul de stat prin bugetul C.N.S.P.;
* comision de gestiune a garantiilor - comision perceput de fondurile de garantare, care acoperă costurile de acordare şi administrare a garanţiilor de stat acordate, si platit de catre C.N.S.P. in contul fondurilor de garantare, care este suportat de la bugetul de stat prin bugetul C.N.S.P..
* condiţiile Programului - criteriile de eligibilitate şi condiţiile pe care trebuie să le îndeplinească beneficiarii şi finanţatorii pe toată perioada de valabilitate a garanţiilor de stat acordate în cadrul acestuia, descrierea, acordarea, monitorizarea şi plata garanţiei de stat;
* convenţie privind implementarea Programului - document-cadru, prevăzut la art.1, alin (6) din Ordonanţa de urgenţă a Guvernului nr. 50/2018, încheiat între M.F.P. şi fiecare fond de garantare, care cuprinde, în principal, termenii şi condiţiile mandatului acordat fondurilor de garantare şi clauze referitoare la drepturile şi obligaţiile acestora privind acordarea, monitorizarea, raportarea şi executarea garanţiilor de stat acordate în cadrul Programului;
* convenție de garantare - document semnat între fiecare fond de garantare, în calitate de mandatar al M.F.P., şi finanţator, prin care se stabilesc termenii şi condiţiile aplicabile garanţiilor de stat;
* convenție-cadru de plata – document semnat între C.N.S.P. și finantator care cuprinde clauze referitoare la drepturile şi obligaţiile acestora privind modul de determinare a dobanzii si comisioanelor de analiza aferente creditelor în sold, stabilirea mecanismului de decontare intre finanțatori si C.N.S.P.;
* conventie-cadru de plata a comisionului de gestiune - document semnat între C.N.S.P. și fiecare fond de garantare care cuprinde clauze referitoare la drepturile şi obligaţiile acestora privind modul de determinare, plata si decontare a comisioanelor de gestiune;
* data încetării răspunderii fondurilor de garantare în numele şi în contul statului - data la care încetează răspunderea fondurilor de garantare în numele şi în contul statului, respectiv:

 1. data rambursării integrale de către beneficiar a finanţării garantate, la termen sau anticipată;

 2. data la care M.F.P. plăteşte valoarea de executare a garanţiei de stat;

 3. data comunicării respingerii cererii de plată a garanţiei de stat în cazul nerespectării de către finanţator a obligaţiilor referitoare la plata garanţiei prevăzute expres în convenţia de garantare;

 4. data înregistrării la fondul de garantare a comunicării finanțatorului cu privire la renunțarea la garanția de stat. În această situație, subvenția de dobândă plătită de C.N.S.P. se acordă doar în cazul în care contractul de credit se derulează conform condițiilor Programului.

* declararea exigibilității finanțării garantate - trecerea integrală la restanță a finanțării garantate în conformitate cu normele interne ale finanțatorilor, ca urmare a producerii riscului de credit, imprumutatul fiind astfel decazut din beneficiul termenelor prevazute in graficul de rambursare a finanțării garantate;
* facturi- in intelesul prezentelor norme, prin facturi se inteleg urmatoarele categorii de documentele justificative: facturi emise în conformitate cu prevederile legislaţiei naţionale, bonuri fiscale emise conform Ordonanţei de urgenţă a Guvernului nr. 28/1999 privind obligaţia operatorilor economici de a utiliza aparate de marcat electronice fiscale, republicată, cu modificările şi completările ulterioare, facturi proformaşi contracte;
* familia beneficiarului - sot/sotie si copiii acestora astfel cum este definită familia la art. 48 alin. (1) din Constituţia României, republicată, care se încadrează în prevederile art. 2 alin (7) şi (8) din Ordonanţa de urgenţă a Guvernului nr. 50/2018;
* finanţator - bancă (inclusiv unităţile teritoriale ale acesteia-sucursale, agenţii etc.), care îndeplineşte criteriile de eligibilitate şi acordă o finanţare unui beneficiar în cadrul Programului;
* finanţare garantată - credit acordat beneficiarilor, în una sau mai multe tranşe, în funcţie de facturile prezentate la decontare sau plata directă a furnizorului pe baza facturii proformă, exclusiv dobânzile şi comisioanele bancare şi alte sume datorate de beneficiar în baza contractului de credit;
* fond de garantare - una din cele doua instituții mandatate să acorde garanții în numele și contul statului român: Fondul National de Garantare a Creditelor pentru Intreprinderi Mici si Mijlocii (F.N.G.C.I.M.M.) și Fondul Român de Contragarantare (F.R.C.);
* garanţie de stat - angajament expres, necondiţionat şi irevocabil asumat de fondul de garantare, în numele şi în contul statului, materializat într-un contract de garantare, care acoperă pierderea suportată de finanţator, ca urmare a producerii riscului de credit, proporţional cu procentul de garantare de 80%;
* perioada de gratie – perioada stabilita de comun acord de beneficiar cu finantatorul, care nu poate fi mai mică decât perioada studiilor începând de la momentul acordării credituluişi nu poate depăşi 5 ani de la acordare. Perioada de graţie se acorda doar pentru plata ratelor de principal, iar in aceasta perioada se calculeaza si se percep dobanzi la sumele utilizate din creditul acordat;
* perioada de tragere – perioada stabilita de comun acord intre benficiar si finantator, fără a putea depăşi 5 ani de la data acordării creditului. In cazul suplimentarii creditului conform art. 2, alin. (1) si art. 3, alin. (3) din Ordonanţa de urgenţă a Guvernului nr.50/2018, perioada de tragere se poate extinde de comun acord intre beneficiar si finantator, cu încadrarea în scadența finală prevăzută în contractul de credit;
* perioada de valabilitate a garanţiei de stat - perioada cuprinsă între data intrării în vigoare a garanţiei şi data încetării răspunderii fondurilor de garantare în numele şi în contul statului;
* rata de executare a garanției de stat - raportul dintre valoarea garantiilor solicitate la plata de către finanțator și valoarea totală a garanțiilor emiseîn favoarea acestuia.
* riscul de credit - neplata parţială sau integrală a principalului creditului aferent contractului de credit de către beneficiarul Programului;
* soldul finanţării garantate - valoarea actualizată a creditului garantat, rezultată în urma diminuării cu ratele de capital rambursate de către beneficiar, exclusiv dobânzile şi comisioanele bancare şi alte sume datorate de beneficiar în baza contractului de credit;
* subvenţie - alocaţia financiară nerambursabilă acordată beneficiarului finanțării de la bugetul de stat de către C.N.S.P., pentru plata totală a dobânzii si a celorlalte costuri adiacente creditului creditului contractat, în condiţiile Ordonanţei de urgenţă nr. 50/2018;
* valoarea de executare a garanţiei de stat - suma rezultată din aplicarea procentului garantat de 80% la soldul restant al finantarii garantate,exclusiv dobânzile şi comisioanele bancare şi alte sume datorate de beneficiar în baza contractului de credit, sumă care urmează a fi plătită finanțatorului de către M.F.P., în cazul producerii riscului de credit;

**CAPITOLUL IV**

**Descrierea creditului și garanției de stat**

**ART. 7**

**(1)** Valoarea şi durata creditului se stabilesc de finanțator în conformitate cu normele şi procedurile sale interne de creditare, in baza solicitarii beneficiarului, cu încadrarea în condiţiile Programului prevazute de art.1, 2 şi 3 din Ordonanta de urgenta a Guvernului nr.50/2018 și de prezentele norme, respectiv:

* Pentru tinerii cu vârsta cuprinsă între 16 ani şi până la 26 de ani şi care sunt cuprinşi în sistemul de învăţământ sau care efectuează cursuri de specializare, autorizate de către Ministerul Educaţiei Naţionale, şi după caz, de către Ministerul Muncii şi Justiţiei Sociale,valoarea maximă a creditului este de 40.000 Lei,;
* Pentru persoane cu vârsta cuprinsă între 26 şi 55 de ani, dacă acestea sunt cuprinse în sistemul de învăţământ sau efectuează cursuri de reconversie şi/sau specializare profesională, autorizate de către Ministerul Educaţiei Naţionale, şi după caz, de către Ministerul Muncii şi Justiţiei Sociale, valoarea maximă a creditului este de 35.000 Lei;
* Acordarea și derularea creditului nu este condiționată de durata frecventarea/renunțarea/absolvirea/finalizarea studiilor sau cursului de specializare/reconversie profesională;
* Pe parcursul derulării Programului, creditul poate fi acordat o singură dată unui beneficiar eligibil, cu excepția situațiilor precizate la art. 2 alin. (1) si art. 3 alin (3) din Ordonanţa de urgenţă a Guvernului nr. 50/2018;
* În cazul în care beneficiarul se angajează sau este angajat pe perioada derulării creditului, creditul acordat initial conform literelor a) sau b) poate fi suplimentat o singura data cu o suma cu până la 20.000 lei, cu respectarea scadenţei finale prevăzute în contractul de credit. Pentru solicitarea suplimentară beneficiarul trebuie să facă dovada existenţei calitătii de angajat pe bază unei adeverinţe de la angajator;
* Dacă beneficiarul nu are calitatea de angajat, pentru acordarea creditului este necesară prezentarea cel puţin a unui codebitor;
* În cazul beneficiarului Programului cu capacitate de exerciţiu restrânsă, pentru obţinerea creditului este necesar acordul reprezentantului legal;
* Împrumutul se va acorda sub forma unui credit cu una sau mai multe tranşe, în funcţie de facturile prezentate la decontare sau plata directă a furnizorului pe baza facturii proformă, pentru o perioadă maximă de 10 ani, inclusiv perioada de graţie;
* Utilizarea creditului se poate efectua integral sau în mod fracţionat în perioada de tragere, în funcţie de necesităţile de finanţare ale beneficiarului Programului, la solicitarea scrisă a acestuia și cu prezentarea facturilor în valoare cumulată de minimum 100 Lei, inclusiv TVA, transmisă finanțatorului;
* Creditul acordat în cadrul Programului nu poate fi utilizat pentru refinanţarea altor credite în derulare ale beneficiarului şi nu poate fi refinanţat în cadrul Programului;
* Beneficiarul împreună cu finanţatorul stabilesc de comun acord o perioadă de graţie, cu obligaţia finanţatorului de a asigura o perioadă de graţie cel puţin egală cu perioada studiilor, nu mai mult de 5 ani, începând de la data acordării creditului;
* Finanţatorii pot aproba prelungirea duratei iniţiale de creditare în conformitate cu normele şi procedurile interne proprii, inclusiv în cazul suplimentării creditului conform lit.e) cu încadrarea în durata maximă a finanţării prevăzută la art.2 alin.(5) din Ordonanța de Urgență a Guvernului nr.50/2018;

**(2)** Garanţia de stat emisă de fondurile de garantare, în numele şi în contul statului, are următoarele caracteristici principale:

a) este irevocabilă - furnizorul protecţiei nu îşi poate rezerva prin contract dreptul de a revoca unilateral garanţia de stat sau de a creşte costul efectiv al garanţiei de stat, cu excepţia cazului în care cumpărătorul protecţiei nu plăteşte la scadenţă costul protecţiei;

b) este necondiţionată - contractul prin care este furnizată protecţia nu conţine nicio clauză asupra căreia beneficiarul protecţiei nu deţine controlul, clauză care să poată scuti garantul de obligaţia de a plăti în termen de maximum 90 de zile calendaristice de la data primirii de către fondurile de garantare a cererii de plată, în cazul în care beneficiarul nu achită la termen plata scadentă/plăţile scadente;

c) este expresă - protecţia furnizată de garanţia de stat este legată în mod clar de expuneri ce pot fi identificate cu exactitate sau de un portofoliu de expuneri clar delimitat, astfel încât gradul de acoperire a protecţiei este clar definit şi nu poate fi pus la îndoială;

d) este directă;

e) este plătibilă la prima cerere scrisă a instituţiei de credit finanţatoare, realizată în termenii şi condiţiile prevăzute în contractul de garantare;

f) acoperă 80% din principal, exclusiv dobânzile şi comisioanele bancare şi alte sume datorate de beneficiarul Programului în baza contractului de credit;

g) valoarea se reduce cu principalul rambursat de către beneficiar, proporţional cu procentul de garantare;

h) solicitarea de suplimentarea garanţiei de stat formulate in conditiile art. 2 alin. (1) si art. 3 alin (3) din Ordonanţa de urgenţă a Guvernului nr. 50/2018 este considerată o nouă acordare şi este analizată cu respectarea tuturor prevederilor privind acordarea garanţiilor de stat în cadrul Programului, nefiind necesară prezentareavreunui document justificativ din care să reiasă ca urmează o formă de învațămănt/specializare/reconversie profesională, la data solicitării de majorare. Decizia de respingere a solicitării de majorare nu afectează în niciun fel garanţia de stat acordată initial;

(i) garanţia de stat este garantată cusume urmăribile reprezentând venituri şi disponibilităţi băneşti în lei şi în valută, deţinute şi/sau datorate, cu orice titlu, beneficiarului și codebitorului/codebitorilor de către terţe persoane sau pe care aceştia le vor datora şi/sau deţine în viitor în temeiul unor raporturi juridice existente.

**(3)** Garanțiile prevăzute la alin. (2) lit.i) se instituie în baza contractului de garantare în favoarea statului român, reprezentat de M.F.P., şi sunt valabile până la stingerea creanţelor bugetare datorate de beneficiar.

**(4)** În completarea garanţiei de stat în procent de 80% din credit, creanţele comerciale ale finanţatorilor sunt garantate cu ipotecile de natura celor prevăzute la alin.2 lit. i), conform normelor interne de creditare ale acestora.

**(5)** Operaţiunile de înscriere, reînnoire modificare şi radiere a garanției prevăzută la alin. (2) lit. i) în/din Arhiva Electronică de Garanţii Reale Mobiliare se efectuează de către finanțator în baza contractului de garantare, iar costurile aferente avizului sunt suportate de catre beneficiar.

**(6)** Garanțiile prevăzute la alin.2, lit.i) şi ipotecile convenţionale prevăzute la alin.(4) se înscriu de către finanţator, prin completarea unui formular tip de aviz de inscriere unic şi au acelaşi rang de prioritate în faţa creditorilor aceluiaşi debitor.

**(7)** Contractele de garantare prin care fondurile de garantare acordă garanţia de stat constituie titluri executorii şi au valoare de înscrisuri autentice.

**(8)** Garanţiilor de stat prevăzute la alin. (2) le sunt aplicabile dispoziţiile Regulamentului Băncii Naţionale a României nr. 5/2013 privind cerinţe prudenţiale pentru instituţiile de credit, cu modificările şi completările ulterioare, ale Regulamentului Băncii Naţionale a României nr. 5/2012 privind clasificarea creditelor şi constituirea, regularizarea şi utilizarea provizioanelor specifice de risc de credit aplicabil entităţilor supravegheate de Banca Naţională a României, altele decât instituţiile de credit, cu modificările şi completările ulterioare, precum şi ale Regulamentului nr. 575/2013 al Parlamentului European şi al Consiliului din 26 iunie 2013 privind cerinţele prudenţiale pentru instituţiile de credit şi societăţile de investiţii şi de modificare a Regulamentului (UE) nr. 648/2012.

**CAPITOLUL V**

**Condiţii de eligibilitatepe care trebuie să le îndeplinească beneficiarii Programului**

**ART. 8**

Criteriile de eligibilitate pentru beneficiarii Programului sunt următoarele:

* sunt persoane fizice cu cetăţenie română, cu domiciliul şi reşedinţa obişnuită în România; reşedinţa obişnuită se asumă prin declaraţie pe proprie răspundere;
* sunt tineri cu vârsta cuprinsă între16 ani împliniţi la data solicitării credituluişi până la 26 de ani neîmpliniţi la data solicitării creditului,şi care sunt cuprinşi în sistemul de învăţământ sau care efectuează cursuri de specializare, autorizate de către Ministerul Educaţiei Naţionale, şi după caz, de către Ministerul Muncii şi Justiţiei Sociale sau;
* sunt persoane cu vârsta cuprinsă între 26 împliniţi la data solicitării creditului, şi 55 de ani, neîmpliniţi la data solicitării creditului, dacă acestea sunt cuprinse în sistemul de învăţământ sau efectuează cursuri de reconversie şi/sau specializare profesională, autorizate de către Ministerul Educaţiei Naţionale, şi după caz, de către Ministerul Muncii şi Justiţiei Sociale;
* au acordul reprezentantului legal pentru obținerea acestui tip de credit, dacă sunt persoane cu capacitate de exerciţiu restrânsă;
* dacă beneficiarul nu este angajat, prezintă cel puţin un codebitor, conform normelor proprii de creditare ale finanțatorilor;
* completează o declarație pe proprie raspundere, prin care declară că nu a accesat și nu va accesa un alt credit în cadrul Programului de la un alt finanțator;
* au calitatea de împrumutat în raport cu finanţatorul;
* se încadrează în normele interne de creditare ale finanţatorului;

**CAPITOLUL VI**

**Cheltuielile eligibile in cadrul Programului**

**ART.9**

* În perioada de tragere beneficiarul creditului accesează finanţarea în una sau mai multe tranşe, în urma unei/unor solicitări scrise adresate finanţatorului, fără să depăşească în niciun moment valoarea maximă a creditului aprobat.
* Prin cheltuieli eligibile ale beneficiarului și ale familiei acestuia prevăzute la art.2, alin.(8) punctele a), b) și k) din Ordonanța de urgență a Guvernului nr. 50/2018, se înțeleg următoarele:
* la pct. a) se includ cheltuielile cu plata cărților, rechizitelor, suporturilor/materialelor de curs, în format tipărit sau digital, indiferent de domeniul de acoperire a acestora sau de specificul domeniului de studiu pentru care s-a obținut finanțarea;
* la pct b) se includ cheltuielile cu plata taxelorși a costurilor aferente participării copilului la activități din creșe, grădinițe,cele de stat cât și cele privatea creditate inclusiv şcolile şi liceele particulare;
* la pct. k) se includ cheltuielile cu achiziționarea de calculatoare, laptopuri, imprimante, softuri de specialitate, indiferent de domeniul de acoperire a acestora sau de specificul domeniului de studiu pentru care s-a obținut finanțarea;
* Cheltuielile prevăzute la art. 2, alin.(8) punctele f), g), h) din Ordonanța de urgență a Guvernului nr. 50/2018sunt considerate cheltuieli eligibile atât pentru beneficiar cât și pentru familia acestuia.
* Finanţatorul aprobă fiecare operaţiune de decontare/plată a cheltuielilor beneficiarului, inclusiv ale familiei acestuia din facilitatea de credit, în cazul în care valoarea cumulată a facturilor este de cel puțin 100 lei, inclusiv TVA.

**CAPITOLUL VII**

**Criteriile de eligibilitate pentru finanţatori**

**ART. 10**

Criteriile de eligibilitate pentru finanţatorii care acordă finanţări garantate în cadrul Programului sunt următoarele:

* se încadrează în categoria instituţiilor de credit, inclusiv unităţile teritoriale ale acesteia;
* au acoperire teritorială la nivel naţional şi/sau judeţean;
* acordă finanţări în lei destinate cheltuielilor eligibile prevăzute în cadrul Programului în favoarea beneficiarilor care îndeplinesc criteriile de eligibilitate ale Programului;
* au obligația de a analiza capacitatea de rambursare a potențialului beneficiar confom propriilor norme de creditare in vigoare, astfel incat pe parcursul derularii Programului rata de executare a garanției de stat sa se incadreze in maximum 3% pe finanțator;
* finanţatorii au obligaţia prevederii exprese, în contractele de finanţare, a costurilor cu dobânda exprimată în raport cu ROBOR la 3 luni şi separat a costurilor cu comisioanele legate de finanţare;
* nu percep comision de rambursare anticipată;
* asigură o durată maximă a finanţărilor de 10 ani, inclusiv perioada de graţie;
* asigura o perioadă de graţie cel puţin egală cu perioada studiilor, nu mai mult de 5 ani, începând de la data acordării creditului;
* au obligaţia de a verifica incadrarea sumelor solicitate la plată în categoria cheltuielilor eligibile conform prevederilor art.2 alin.(8) din Ordonanța de Urgența a Guvernului nr. 50/2018 pe baza documentelor justificative prezentate de beneficiar. Finantatorii nu au obligatia verificarii corelatiei intre natura cheltuielii si studiile/cursurile de specializare/reconversie care determina eligibilitatea beneficiarului in cadrul Programului;
* contractul de finanţare nu conţine clauze care să permită modificarea unilaterală de către finanţator a acestuia;
* nu solicită beneficiarului constituirea altor garanții, in afara celor prevăzute la art. 7 alin (2), lit.i) și alin. (4).

**CAPITOLUL VIII**

**Comisionul de gestiune a garantiei si de analiza a creditului**

**ART.11**

**(1)** Pentru acoperirea costurilor de acordare şi monitorizare a garanţiilor de stat emise în numele şi contul statului, C.N.S.P plătește fondurilor de garantare comisionul de gestiune si finanțatorilor comisionul de analiza.

**(2)** Mecanismul de plata a comisionului de gestiune a garantiei si a comisionului de analiza a creditului se va detalia in cadrul conventiilor încheiate între C.N.S.P. cu finantatorii și fondurile de garantare.

**CAPITOLUL IX**

**Contractarea şi garantarea creditului în cadrul Programului**

**ART. 12**

* În vederea obţinerii unei garanţii de stat, finanţatorul va transmite fondului de garantare solicitarea de garantare însoțită de documentația aferentă, după aprobarea finanţării de către structurile sale competente, sub condiţia suspensivă de acordare a garanţiei de stat. Solicitarea se formulează în temeiul convenţiei de garantare.
* Fondul de garantare verifică documentația primită de la finanțator, având dreptul să-i solicite acestuia informaţii suplimentare atunci când elementele cuprinse în solicitarea de garantare şi în documentaţia furnizată nu sunt suficiente pentru efectuarea analizei.
* Fondul de garantare verifică beneficiarul în listele cu persoanele suspectate de săvârşirea sau finanţarea actelor de terorism publicate conform legii.
* Fondul de garantare analizează, în condiţiile legii, potrivit reglementărilor proprii şi prezentelor norme, solicitarea de garantare. În cazul în care constată că aceasta îndeplineşte condiţiile de acordare, aprobă garanția de stat, în termen de maximum 15 zile lucrătoare de la primirea solicitării corecte şi complete.
* În cazul aprobării garanției de stat, fondul de garantare redactează contractul de garantare în cel puţin 4 (patru) exemplare originale, în funcţie de numărul semnatarilor contractului de garantare, pe care le remite finanţatorului, prin curier sau prin poştă cu confirmare de primire, în vederea semnării acestora de către finanţator şi beneficiar şi, dupa caz, de reprezentantul legal si/sau codebitor/codebitori.
* În termen de 10 zile lucrătoare de la primirea acestora, finanţatorul şi beneficiarul si, după caz, reprezentantul legal și/sau codebitorul/codebitorii semnează contractul de garantare. După semnare, finanţatorul remite fondului de garantare, prin curier sau prin poştă cu confirmare de primire, două exemplare originale ale contractului de garantare.
* Finanţatorul remite beneficiarului/reprezentantului legal/codebitorului/codebitorilor câte un exemplar original al contractului de garantare, sub semnătură de primire.

**ART. 13**

Garanţia de stat intră în vigoare la data semnării contractului de garantare şi este valabilă până la data încetării răspunderii fondurilor de garantare în numele şi în contul statului.

**ART. 14**

Contractul de garantare cuprinde, fără a se limita la acestea:

 a) identitatea părţilor;

 b) obiectul şi durata contractului;

 c) procentul de garantare;

 d) valoarea maximă a garanţiei de stat acordate în monedă naţională;

 e) valoarea, modalitatea de calcul şi termenele de plată ale comisionului de gestiune datorat de finanţator şi recuperat de la Comisia Natională de Strategie și Prognoză;

 f) conţinutul şi termenele de raportare a situaţiei finanţării garantate;

 g) condiţiile şi termenul de plată a garanţiei de stat;

 h) celelalte drepturi şi obligaţii ale părţilor;

 i) cazurile de neîndeplinire a obligaţiilor;

 j) modalitatea de soluţionare a eventualelor litigii.

**ART. 15**

Fondul de garantare monitorizează garanţiile acordate. Monitorizarea reprezintă ansamblul de acţiuni întreprinse în perioada cuprinsă între acordarea garanţiei de stat şi încetarea valabilităţii acesteia, acţiuni constând în urmărirea periodică a stadiului derulării finanţării garantate, pe baza situaţiilor furnizate de către finanţatori, conform prevederilor contractului de garantare.

**ART. 16**

Contractul de garantare şi contractul de credit pot fi modificate prin acte adiţionale, pe parcursul derulării creditului garantat în cadrul Programului, numai în cazul în care modificările nu se referă la condiţiile generale şi specifice ale Programului.

**CAPITOLUL X**

**Plata garantieide stat**

**ART. 17**

**(1)** În cazul în care beneficiarul Programului nu îşi îndeplineşte obligaţiile de plată care îi revin în baza contractului de finanţare, finanţatorul poate solicita executarea garanţiei de stat emise de fondul de garantare. Plata valorii de executare a garanţiei de stat se efectuează din bugetul de stat conform art.7 alin. (2) din Ordonanța de Urgență a Guvernului nr.50/2018.

**(2)** Cererea de plată se depune de către finanţator la fondul de garantare, ulterior trecerii la restanţă a întregii finanţări garantate, după înregistrarea de către beneficiar a cel puţin 60 de zile calendaristice de restanţă la plata principalului, împreună cu documentaţia prevăzută în convenția de garantare.

**(3)**Fondul de garantare poate solicita, daca este cazul, completarea documentatiei, in termen de maximum 45 de zile calendaristice de la primirea cererii de plata.

**ART. 18**

**(1)** În termen de cel mult 85 de zile calendaristice de la primirea cererii de plată a garanției de stat insoțită de documentația aferentă, fondul de garantare emite decizia de aprobare sau respingere a cererii de plată, în condiţiile şi termenii prevăzuţi în convenţia de garantare şi contractul de garantare.

**(2)** Decizia de aprobare sau, după caz, de respingere a cererii de plată a garanţiei de stat se comunică finanţatorului şi M.F.P. cel mai târziu în ziua lucrătoare imediat următoare datei adoptării, pe fax sau prin poştă electronică, urmând ca ulterior, în cel mult două zile lucrătoare, să se transmită şi documentul în original.

**(3)** Fondul de garantare restituie cererea de plată şi documentele care o însoţesc, în cazul în care au fost transmise înainte ca beneficiarul să înregistreze cel puţin 60 de zile calendaristice de restanţă la plata principalului.

**(4)** Plata garanţiei de stat se face de către M.F.P. în condițiile și termenii prevăzuti în convenția de implementare, convenția de garantare și contractul de garantare, într-un cont unic al finanţatorului, pe baza deciziei fondului de garantare de aprobare a cererii de plată, în termen de maximum 90 de zile calendaristice de la înregistrarea la fondul de garantare a cererii de plată.

**ART. 19**

**(1)** Anterior plăţii de către M.F.P., în termen de o zi lucrătoare de la încasarea oricărei sume în contul beneficiarului Programului ulterior trecerii la restanţă a întregii finanţări garantate, finanţatorul transmite solicitarea de modificare a cererii de plată, în baza căreia Fondul de garantare va modifica valoarea de executare a garanţiei de stat printr-un addendum la decizia de aprobare sau, după caz, de respingere a cererii de plată a garanţiei de stat. Addendumul urmează regimul juridic al deciziei de admitere/respingere a cererii de plată.

**(2)** Addendumul se comunică finanţatorului şi M.F.P. în ziua aprobării acestuia de către Fondul de garantare, pe fax sau prin poştă electronică, urmând ca ulterior, în cel mult două zile lucrătoare, să se transmită şi documentul în original, cu respectarea unui termen de două zile lucrătoare necesare efectuării plăţii de către M.F.P. şi fără a se depăşi termenul maxim de 90 de zile calendaristice prevăzut la art. 18alin. (6) pentru efectuarea plăţii garanţiei de stat.

**(3)** Finanţatorul poate aproba retragerea cererii de plată în condiţiile prevăzute în normele şi procedurile sale interne şi cu respectarea condiţiilor Programului.

**(4)** Fondul de garantare revocă decizia de aprobare sau, după caz, de respingere a cererii de plată a garanţiei de stat, dacă solicitarea privind retragerea cererii de plată a fost transmisă până în a 85-a zi calendaristică de la data înregistrării cererii de plată transmise de către finanţator.

**ART. 20**

În termen de 5 zile lucrătoare de la data plăţii valorii de executare a garanţiei de stat, M.F.P. transmite fondului de garantare dovada efectuării plăţii.

**CAPITOLUL XI**

**Recuperarea garantiei de stat si a subvenției**

**ART. 21**

* Colectarea şi recuperarea sumelor plătite de Comisia Naţională de Strategie şi Prognoză, reprezentând dobânzi, comisioane de analiză și gestiune, precum şi creanţele rezultate din garanţiile acordate în cadrul Programului şi plătite băncilor de M.F.P, se realizeaza prin înfiinţarea popririi asupra garanţiei prevăzute la art. 7 alin. (2) lit. i), precum şi prin celelalte modalităţi prevăzute de Legea nr. 207/2015 privind Codul de procedură fiscală, cu modificările şi completările ulterioare.
* În cazul garanţiei de stat, fondul de garantare întocmeşte un înscris prin care se individualizează creanţa bugetară rezultată prin plata garanției de stat, precum şi data scadenţei creanţei bugetare, care se transmite debitorului beneficiar al finanţării garantate, prin poştă, cu scrisoare recomandată cu confirmare de primire, în termen de 15 zile calendaristice de la data primirii dovezii efectuării plăţii prevăzute la art. 20.
* Înscrisul prevăzut la alin. (2) împreună cu dovada efectuării procedurii de transmitere către debitorul beneficiar al finanţării garantate, însoţit de contractul de garantare în original, se înaintează, în termen de 5 zile lucrătoare de la data primirii dovezii privind efectuarea procedurii de transmitere, organelor fiscale competente ale Agenţiei Naţionale de Administrare Fiscală, în vederea recuperării creanţei bugetare, în condiţiile legii.
* Documentaţia care se înaintează de către fondul de garantare organelor fiscale competente ale Agenţiei Naţionale de Administrare Fiscală conform prevederilor alin. (3) va cuprinde si copia documentului de identitate al beneficiarului/reprezentantului legal şi/sau codebitorului/codebitorilor, după caz, copia avizului de înscriere în Arhiva Electronică de Garanţii Reale Mobiliare (A.E.G.R.M. ) a garanției prevăzută la art.7, alin. (2), lit.i) din prezentele norme metodologice în favoarea statului român, reprezentat de M.F.P.
* Pentru creanţele bugetare individualizate în înscrisul prevăzut la alin. (2), organele competente ale Agenţiei Naţionale de Administrare Fiscală calculează dobânzi şi penalităţi de întârziere, potrivit prevederilor Legii nr.207/2015 privind Codul de procedură fiscală, cu modificările şi completările ulterioare, începând cu ziua urmatoare datei platii sumei rezultate din plata garantiei de stat si pana la data stingerii inclusiv.
* În cazul dobânzilor si a comisioanelor de analiză a creditelor şi de gestiune a garanţiilor de stat, plătite de C.N.S.P pânăla data declararii exigibilitatii anticipate, C.N.S.P. întocmeşte, pe baza informatíilor comunicate de catre finantator, in termen de 10 zile de la data declararii exigibilitatii anticipate a creditului și de către fondurile de garantare în termen de 10 zile de la data primirii cererii de plată, un înscris care constituie titlu executoriu, prin care se individualizează creanţa bugetară, reprezentând dobânzi pentru creditul acordat, precum şi cheltuielile privind comisioanele de analiză a creditelor şi de gestiune a garanţiilor de stat, rezultate din neplata la scadenţă a ratelor de capital aferente creditului, precum si data scadenţei creanţei bugetare.
* Înscrisul prevăzut la alin. (6) se transmite debitorului beneficiar al finanţării garantate, prin poştă, cu scrisoare recomandată cu confirmare de primire.
* În termen de 10 zile lucrătoare de la data primirii dovezii privind efectuarea procedurii de transmitere, înscrisul împreună cu dovada efectuării procedurii de transmitere către debitorul beneficiar al finanţării garantate si copia documentului de identitate al beneficiarului/reprezentantului legal şi/sau codebitorului/codebitorilor, după caz, se înaintează de către C.N.S.P. organelor fiscale competente ale Agenţiei Naţionale de Administrare Fiscală, în vederea recuperării creanţei bugetare, în condiţiile legii.
* Pentru creanţele bugetare individualizate în înscrisul prevăzut la alin. (6), organele fiscale competente ale Agenţiei Naţionale de Administrare Fiscală calculează dobânzi şi penalităţi de întârziere, potrivit Codului de procedură fiscală, începând cu ziua urmatoare datei scadenţei acestora si pana la data stingerii inclusiv.
* Sumele recuperate de către organele fiscale competente ale Agenţiei Naţionale de Administrare Fiscală în contul creanţei reprezentând valoarea de executare a garanţiilor de stat plătite de către M.F.P., dobânzilor si comisioanelor de analiză a creditului şi de gestiune a garanţiilor de stat, precum şi dobanzile si penalităţile de întârziere aferente acestora se fac venit la bugetul de stat.

**ART. 22**

În cazul beneficiarului minor, toate înscrisurile care individualizează creanțele bugetare de plată se emit pe numele reprezentanților legali care au calitatea de codebitori.

**CAPITOLUL XII**

**Dispoziţii finale**

**ART. 23**

**(1)** În aplicarea prezentelor norme metodologice, modelul convenţiei de implementare prevăzute la art. 1 alin. (6) din Ordonanţa de urgenţă a Guvernului nr. 50/2018, modelul convenţiei de garantare prevăzute la art. 2 alin. (6), al contractului de garantare, precum şi al înscrisului prevăzut la art.21 alin. (2) se aprobă prin ordin al ministrului finanţelor publice, iar modelul convențiilor de plata a comisionului de analiză respectiv de gestiune precum și modelul înscrisului prevăzut la art.21 alin. (6) se aprobă prin ordin intern al preşedintelui C.N.S.P.

**(2)** În termen de maximum 10 zile calendaristice de la data publicării în Monitorul Oficial al României, Partea I, a ordinului ministrului finantelor publice prevăzut la alin. (1), finanţatorii interesați în accesarea Programului,transmiturmatoarele:

a) solicitarea de înscriere în Program catre C.N.S.P.şi M.F.P.,

b) valoarea estimată a garanțiilor de stat care pot fi emise în cadrul Programului în anul 2018 către fondurile de garantare şi M.F.P.

c) nivelul costurilor totale (marja maximă anuală peste nivelul ROBOR) pe care le vor aplica creditelor acordate în cadrul Programului, catrefondurile de garantare şi M.F.P.

d) o declaraţie pe proprierăspundere semnată şi asumată de reprezentanţii legali ai acestora, care să conţină angajamentul de respectare a încadrării in costurile costului creditului garantat de stat si subventionat prevazute la art. 2 alin (3) lit a) si b), care se va transmite către fondurile de garantare.

**(3)** Interpretarea privind modul de aplicare a Ordonanței de urgența a Guvernului 50/2018 si a prezentelor norme metodologice se realizează de fondurile de garantare pentru componenta de garantare și de către C.N.S.P. în ceea ce privește condițiile de derulare a Programului.

**ART. 24**

Băncile participante la program au obligaţia să afişeze la toate unităţile şi ghişeele unde se efectuează operaţiuni în cadrul acestui program materiale publicitare care să includă următorul mesaj "Programul Investeşte în tine finanţat de Guvernul României 2018. Zero costuri. Zero dobândă". Dimensiunile materialelor publicitare şi modalitatea de prezentare a mesajului vor fi explicitate în convenţiile - cadru de plată semnate între C.N.S.P. şi finanţator.